open-index/open-wikipedia-markdown huggingface dataset:
Slaget ved Vincennes

**Slaget ved Vincennes** var et slag i den amerikanske uavhengighetskrigen som ble utkjempet 23.–25. februar 1779 da en liten styrke amerikanske soldater ledet av George Rogers Clark omringet Fort Sackville ved Vincennes, Indiana. De fortsatte å marsjere rundt den til indianere og briter som var i garnisonen der ble overbevist om at der var hundrevis av soldater.

George Rogers Clark klarte å få overtaket gjennom overraskelse ved å marsjere 18 dager fra Kaskaskia gjennom oversvømmet og tilfrosset terreng.

Antallet angripere og forsvarere varierer betraktelig fra kilde til kilde. Versjonen som blir presentert av United States National Park Service angir antallet i Clarks styrke til rundt 170 amerikanere og franskmenn. Andre kilder sier at Clarks styrke var på 47 menn.

Hamilton skal ha frigitt sine styrker for vinteren, og hans garnison «bestod nå av rundt 40 britiske soldater og et lignende antall franske frivillige og militsmenn fra Fort Detroit og Vincennes.» Med franskmenn på begge sider, kan ønsket om kamp ha blitt tonet ned.

Indianerne flyktet og etterlot rundt 150 britiske soldater under viseguvernør Henry Hamilton. Clark sendte en delegasjon for å be om at Hamilton overgav seg. Han avslo riktignok Hamiltons betingelser og henrettet to indianske fanger foran fortet med en tomahawk. Dette fikk Hamilton til å overgi seg på Clarks betingelser.

Etter at Hamilton overgav seg, ble han ført til Virginia hvor han ble fengslet av Thomas Jefferson. Etter at han ble løslatt i 1781, tjente Hamilton som guvernør i Quebec og senere som guvernør på øykoloniene Bermuda og Dominica.

## Eksterne lenker
*  Slaget ved Vincennes
Birds invasjon av Kentucky

**Birds invasjon av Kentucky** under den amerikanske uavhengighetskrigen var en fase i en omfattende serie operasjoner planlagt av britene i 1780 hvor hele vesten, fra Canada til Florida, skulle renses for spanjoler og kolonister.

Fra Fort Detroit ledet kaptein Henry Bird en indiansk hær på 100 menn, støttet av 150 frivillige fra Detroit og soldater fra det kongelige artilleriregiment mot bosettere i Kentucky. Bosetningene Martin's Station og Ruddle's Station ble enkelt overveldet, men manglende forsyninger fremtvang en retrett. Over 300 fanger ble ført tilbake til Detroit.
## Litteratur
*Adams, James Truslow: *Dictionary of American History*, New York: Charles Scribner's Sons, 1940

## Eksterne lenker
* Den britiske invasjonen av Kentucky, J. Winston Coleman, Jr., Litt.D., 1951
Derbyshire County Cricket Club

**Derbyshire County Cricket Club** (Derbyshire CCC) er et engelsk cricketlag som ble grunnlagt i 1870. Klubben spiller kampene sine på County Cricket Ground, som tidligere het Racecourse Ground, i byen Derby. Byen Derby ligger i den engelske regionen Øst-Midlands. 

## Historie
Derbyshire CCC ble medlem av County Championship sammen med Essex, Hampshire, Leicestershire og Warwickshire i 1895. I starten ble klubben ansett som et av de svakere lagene i ligaen, og i 1920 tapte de alle sine kamper. Fra 1926 begynte det å danne seg et godt lag rundt spillere som Denis Smith, Stan Worthington og George Pope, og Pope var sammen med blant andre Tom Mitchell og Bill Copson med da Derbyshire CCC vant sitt eneste mesterskap i 1936. 

I 2006 spiller klubben i 2. divisjon både i County Championship og i National League. Klubbens kaptein er Graeme Welch, og treneren heter David Houghton.

## Eksterne lenker
*  Klubbens offisielle hjemmeside
*  Nettsted om Derbyshire CCC (Cricinfo)
Vingården

**Vingården i Gjøvik** er en bygning like ved Panparken i Gjøvik i Innlandet. Eiendommen er reist i jugendstil. Vingården, som ligger i Trondhjemsvegen 2, ble oppført i perioden 1900–1912 og har fem etasjer pluss loft og kjeller. Sammen med naboeiendommen, Grand Hotel, danner husene en majestetisk inngangsport til Trondhjemsveien – og Gjøviks nordlige sentrumsområde.

## Eksterne lenker
* Granheim/Eidstuen: *[http://www.oa.no/byjubileum/article5662368.ece Vingården – Stilren jugend]*. Artikkel hos Oppland Arbeiderblad  (oa.no), publisert 6.juli 2011.
Madagaskars flagg

**[[Madagaskar]]s flagg** ble tatt i bruk 14. oktober 1958, to år før uavhengigheten, idet Madagaskar forberedte seg til en folkeavstemning om landets status i Det franske fellesskapet. 

Rødt og hvitt var fargene til Merina-kongedømmet, som underkastet seg Frankrike i 1896. De ble brukt i flagget til den siste Merina-monarken, dronning Ranavalona III.   

## Referanser
Slaget ved St. Louis

**Slaget ved St. Louis** (spansk: *San Luis*) var et mislykket britisk–ledet angrep på den spanske byen St. Louis den 26. mai 1780 under den amerikanske uavhengighetskrigen.
## Bakgrunn
Angrepet var motivert av Spanias ankomst i krigen i 1779 og av amerikansk aktivitet i Nordvestterritoriet samme år. Amerikanske ekspedisjoner under George Rogers Clark hadde utfordret det britiske herredømmet over regionen, og da spanjolene under guvernør Bernando de Gálvez i Louisiana begynte å drive britene fra munningen av Mississippi og avskjære kommunikasjonen med gulfkoloniene, var britisk styre truet.

Britenes ekspedisjon ble organisert ved Fort Michilimackinac nær det canadiske pionéerområdet. En stor styrke av indianske allierte var samlet der for formålet som bestod hovedsakelig av sioux– og winnebago–krigere. Denne styrken ble ledet av en kjerne av britiske offiserer og regulære infanterister supplert av canadisk milits.

Ved St. Louis ventet 21 menn fra *Fijo de Luisiana* («Louisiana regulære»), et koloniregiment, og annen milits som kunne samles fra innbyggerne. Men den lille byen hadde blitt godt befestet måneder før med en ring av skyttergraver og et steintårn som het *Fort San Carlos*. Kaptein Fernando De Leyba, viseguvernør i Louisiana, hadde drevet frem festningsverkene.

## Slaget
Britene ankom 26. mai og tok seg brutalt av en gruppe bønder og slaver i utkanten av byen før de stormet inn i de dødelige salvene fra de befestede forsvarerne. Militsen og indianerne som ikke var vant med å angripe befestninger, feilet. Klassisk innfødt og fransk–canadisk krigføring, kjent på fransk som *[[la petite guerre]]*, bestod av lynangrep mot sivile mål uten forsvar. De Leybas kanon i Fort San Carlos åpnet ild og drev invasjonsstyrken bort.

## Etterspill
Landsbyen på 900 mistet 92 omkomne og fanger, av disse var nesten alle sivile. Britene møtte et lignende nederlag ved Cahokia Mounds, og et år senere tok spanjolene fra St. Louis Fort St. Joseph. Da deres stilling i vest og andre steder var på vikende front, åpnet britene fredsforhandlinger i 1782.

## Litteratur
*Rickey, Don, Jr.: «The British-Indian Attack on St. Louis, May 26, 1780» i David Curtis Skaggs, red., *The Old Northwest in the American Revolution: An Anthology*. Madison, Wisconsin: The State Historical Society of Wisconsin, 1977. ISBN 0-87020-164-6. Opprinnelig publisert i *Missouri Historical Review* 55, October 1960.

## Eksterne lenker
* Fort San Carlos og slaget i 1780
Briskeveien (Oslo)

:::*Se [[Briskeveien|pekerside]] for andre forekomster av Briskeveien.*
**Briskeveien** er en vei i Oslo på Simensbråten i bydel Nordstrand. Veien starter i Vardeveien og går til Jonsokveien. Derfra er den en gangvei til Olleveien. Veien fikk sitt navn i 1936. Den har ingen gatenumre.

## Referanser


## Litteratur
* Oslo byleksikon
Nord-Irlands herrelandslag i fotball

**Nord-Irlands herrelag i fotball** representerer Nord-Irland i internasjonal fotball. I internasjonal fotball konkurrerer de konstituerte nasjonene av Storbritannia hver for seg. Uavhengige Irland har sitt eget lag. Før 1921 hadde Irland kun ett landslag, som senere ble delt opp i Nord-Irland og Irland. Nord-Irland er direkte etterkommere av dette laget.

## Britiske mestre
Nord-Irland vant det britiske mesterskap i 1984, den siste gangen dette ble arrangert. Nord-Irland er derfor fortsatt i besittelse av troféet, som er utstilt på kontoret til det nordirske fotballforbundet IFA.

## VM-Resultater
* 1930-1938 – deltok ikke
* 1950-1954 – ikke kvalifisert
* 1958 – Kvartfinale
* 1962-1978 – ikke kvalifisert
* 1982 – gruppespill
* 1986 – 1. runde
* 1990-2010- ikke kvalifisert

## Nåværende tropp
Pr. 26. mars 2017
 Nord-Irlands tropp til VM-kvalifiseringskampen mot  søndag 26. mars 2017

### Andre spillere
Spillere som nylig har vært med i landslagstroppen.

## Se også
*Nord-Irlands kvinnelandslag i fotball
*Storbritannias herrelandslag i fotball

## Referanser


## Eksterne lenker
* Det irske fotballforbunds offisielle side
* Nord-Irland Fotballprosjekt – Arkiv
Belarus’ herrelandslag i fotball

**Belarus’ herrelandslag i fotball** representerer Belarus i internasjonal fotball. Landslaget styres av Belarus’ fotballforbund, det styrende organet for fotball i Belarus. Landslagets hjemmebane er Dinamo stadion i Minsk. Laget var tidligere del av Sovjetunionen, men fikk sin uavhengighet i 1991. Laget spilte sin første fotballkamp 20. juli 1992, og har fremdeles ikke kvalifisert seg til et verdensmesterskap eller europamesterskap.

Etter Russlands invasjon av Ukraina i februar 2022, suspenderte og utestengte UEFA det belarusiske landslaget og belarusiske klubblag fra å huse internasjonale kamper og konkurranser.

## Referanser


## Eksterne lenker
*
Butterdeig

**Butterdeig** (norsk: **smørdeig**) lages ved å kjevle ut en deig laget av mel, vann og smør. Deretter smører en ut bakefett, som smør eller margarin, på deigen. Lagene blir lagt oppå hverandre og kjevlet videre. Typisk legges fire lag oppå hverandre fire ganger, slik at det tilsammen blir 256 fettlag og 257 deiglag. Ofte kjøles deigen ned for å gjøre den lettere å håndtere. Resultatet blir et smøraktig, lagdelt bakverk. 
Wienerdeig er ikke det samme som butterdeig, da den i tillegg inneholder egg, sukker, salt og kardemomme, og har bare 27 lag med smør, og 28 lag med deig (3x3).

## Historien om butterdeig
Butterdeig ble oppfunnet av en fransk konditorlærling ved navn Claudius Gele rundt 1645. Claudius ville bake et lekkert brød til sin syke far, som gikk på en diett bestående av vann, mel og smør. Claudius lagde en deig som han pakket smøret inn i. Han klappet deigen utover bordet. Etter å ha gjentatt dette 10 ganger formet han deigen til et brød.

Læremesteren til Claudius frarådet ham å steke brødet. Læremesteren hadde nemlig sett hvordan han satte det sammen og trodde at smøret ville renne utover, men til tross for rådet, ble det satt inn i ovnen. Både Claudius og læremesteren ble mer og mer overrasket mens de så brødet stekes. De ble forbauset både over størrelsen og formen brødet fikk.

Bakverket croissant lages av butterdeig. Lignende forberedt deig finnes også til noen sorter strudel.
Harald Tambs-Lyche

**Harald Tambs-Lyche** (født 1946) er professor i sosialantropologi ved Universitetet i Picardie-Jules Verne, Amiens, Frankrike. Han ble dr. philos. ved Universitetet i Bergen 1992 på avhandlingen *Power and devotion: religion and society in Saurashtra* (3 bind). Tambs-Lyche  har forsket bredt innenfor sosialantropologien, og hans første bok analyserer den økonomiske og etniske tilpasningen til en gruppe indiske innvandrere i England. Han har siden skrevet om sitt spesialområde i Saurashtra, India. Sammen med sin kone Marine Carrin har han utgitt en bok om Santalmisjonen, sett som et møte mellom skandinavisk og santalsk kultur. Siden 1992 har han arbeidet med samfunn og religion i South Kanara (Karnataka), India. I 2011 utga han monografien *Business Brahmins: the GSB of South Kanara*. Et teoretisk essay om kaste, *Transaction and Hierarchy* kommer ut i annen halvdel av 2016.

## Utvalgte verker
* *Transaction and Hierarchy: Elements for a Theory of Caste*. 2016. New Delhi: Manohar
* *Business Brahmins: The GSB of South Kanara, India*. 2011. New Delhi: Manohar.
* *An Encounter of Peripheries. Santals, Missionaries and their Changing Worlds, 1867-1900* Marine Carrin og Harald Tambs-Lyche. 2008. New Delhi, Manohar. ISBN 81-7304-755-3.
* *People of the Jangal: reformulating identities and adaptations in crisis' Marine Carrin og Harald Tambs-Lyche (red). 2008. New Delhi, Manohar. ISBN 81-7304-582-8.*
* *The good country: individual, situation, and society in Saurashtra*. 2004. New Delhi, Manohar. ISBN 81-7304-417-1.
* *The Feminine Sacred in South Asia*. Harald Tambs-Lyche (red.). 1999, 147 s. ISBN 81-7304-246-2.
* *Power, Profit and Poetry: Traditional Society in Kathiawar, Western India*. 1997, 337 s. ISBN 81-7304-176-8. 
* *London Patidars: a case study in urban ethnicity*. 1980. London: Routledge & Kegan Paul. ISBN 0-7100-8471-4.

## Referanser
Sudans flagg

**[[Sudan]]s** flagg ble tatt i bruk 20. mai 1970. Det er en rød, hvit og svart trikolor med en grønn trekant inn mot stangen. Før militærkuppet i 1969 var Sudans flagg en trikolor i blått, gult og grønt.

## Symbolikk
*Rødt står for kampen og martyrne til Sudan. 
*Hvit står for Islam, fred, optimisme, lys,kjærlighet. 
*Svart står for Sudan Mahdiyarevolusjonen. 
*Grønn står for rikdom, godhet og jordbruk.
Levre skole

**Levre skole** er en 1-7 skole i Bærum kommune. Skolen har ca. 560 elever fra Dønski, Levre, Rud, Gjettum og Kolsås. Skolen ble bygget i 1977, men det opprinnelige skolebygget ble revet i 2018. Nytt bygg sto klart til skolestart 2020.

Elevene går videre til Hauger ungdomsskole, noen går også til Gjettum ungdomsskole.

## Eksterne lenker
*
Trykksans

**Trykksansen** er en sans som de fleste fisker har. Den styres av sidelinjeorganet, som registrerer vibrasjoner og trykkforskjeller i vann. Sanseorganene – som kalles nevromaster – sitter på de fleste fisker i hodeskallen og langs sidene.

## Se også
* Fiskens anatomi
120 (tall)

**120** (*ett hundre og tjue*) er det naturlige tallet som kommer etter 119 og kommer før 121.

120 er et partall.

120 er CXX i romertall.

120 er lik 5 *fakultet* eller 

120 = 5! = 1\cdot2\cdot3\cdot4\cdot5

## Annet
*120 er telefonnummeret til nærmeste kystradiostasjon i Norge.
124 (tall)

**124** (*ett hundre og tjuefire*) er det naturlige tallet som kommer etter 123 og kommer før 125.

124 er et partall.

124 er CXXIV i romertall.

## Eksterne lenker
*
6. serierunde i Premier League 2006/07

**Den 6. serierunden i Premier League 2006/07** begynte med Liverpool mot Tottenham den 23. september og ble avsluttet med Portsmouth mot Bolton den 25. september. 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Forstadsbane

En **forstadsbane** er som en mellomting mellom en tunnelbane og en trikk, men også likt en jernbane. Den er en nær slektning av bybanen og har egen trasé som en T-bane, men kjøres ofte med enkeltvogner eller kortere tog enn på T-banen, og derfor er kapasiteten ofte mindre. I tillegg får den gjerne strøm via av en strømavtager på taket, mens de fleste tunnelbaner har en 3. strømskinne. Dens egne trasé gjør imidlertid at den kan ha høyere hastighet enn trikker, selv om den (motsatt T-bane etter metrostandard) kan krysse veier og gater i plan. Forstadsbaner går som navnet tilsier ofte ut av bysentrum til forstedene, ikke sjelden i en pendelrute gjennom byens sentrum. Den har som regel lavere fart (typisk toppfart er 70–80 km/t) og kortere holdeplassavstand enn lokaltog. Derfor er også den praktiske rekkevidden vanligvis kortere. I Oslo bruker således lokaltogene 10 minutter fra Oslo S til Hauketo, med to stopp underveis. Ekebergbanen bruker 19–20 på den litt kortere strekningen Dronningens gate–Ljabru, med ti stopp underveis.

Tidlig på 1900-tallet begynte noen sporveisselskaper å bygge trikkelinjer ikke bare ut til forstedene – men også mellom byene. Særlig i USA fikk disse mellombytrikkene (interurbans) eller «trikk på landet» stor utbredelse. Kusttram i Belgia er en europeisk mellombytrikk.

Forstadsbanen kan betjenes av de samme vognene som trafikkerer trikkenettet i sentrum av byen. I Oslo gjaldt dette f.eks. Østensjøbanen og Lambertseterbanen før disse ble oppgradert til T-bane i 1960-årene. Det gjelder også Ekebergbanen. Andre ganger brukes vogner eller tog som ikke passer i gatene (f.eks. fordi de er for lange og/eller for brede; de kan også ha høyere toppfart), som på de av Oslos vestlige forstandsbaner som grenet ut fra Majorstuen før disse ble oppgradert til metrostandard. Skillet mellom forstadsbane, trikk og bybane er ofte flytende.

I Oslos vestlige og østlige tunnelbanesystem har materiellet som benyttes ofte blitt kalt «trikk», riktignok sjeldnere etter sammenkoblingen med de østlige T-banelinjer. T-banens vestlige linjer ble lenge omtalt som forstadsbaner, men denne bruken vil trolig forsvinne ettersom alle linjene i løpet av 2014 er oppgradert til metrostandard.

## Forstadsbaner i Norge

*Ekebergbanen, åpnet 1917 i Oslo.
*Lilleakerbanen, åpnet 1919 i Oslo.
*Gråkallbanen, åpnet 1924 i Trondheim.
*Bybanen, åpnet 2010 i Bergen.

## Se også
*Bybane
*Premetro
*Tunnelbane
*Trikk
*Lokaltog
*Regiontog

## Referanser


## Eksterne lenker
*
Drømmen om Alta

***Drømmen om Alta*** er en norsk naturdokumentarfilm om Altaelva fra 1987. Den ble tatt opp sesongen 1986, det siste året Altaelva rant fritt før det omstridte Alta kraftverk ble satt i drift. Filmen følger sesongen fra det spesielle fisket som foregår før St.Hans, og kortfisket etter. Det er et tett møte med fiskerene, elvebåtmiljøet og kjente personligheter i en av verdens beste lakseelver. Regi er ved Arne Nævra.

## Referanser


## Eksterne lenker
*
Chonburi (provins)

**Chonburi (provins)** er en provins i Thailand. Den ligger på østsiden av Bangkok-bukta, som er den innerste delen av Siambukta. 

Innbyggertallet er 1&nbsp;040&nbsp;865 i 2000, noe som gir en befolkningstetthet på 239 pr kvadratkilometer. Byen Chonburi er administrativt senter i provinsen. 

## Administrativ inndeling

Provinsen er delt inn i ti distrikter (*amphoe*) og ett mindre distrikt (*King Amphoe*). Disse er videre delt inn i 92 lokaldistrikter (*tambon*) og 691 landsbyer (*mubaan*).

## Noen byer i provinsen Chonburi
*Bang Lamung
*Chonburi
*Pattaya
*Jomtien
*Bang Sare
*Bang Saen
*Sattahip

## Referanser


## Eksterne lenker
*
Dusty Rhodes

**Virgil Riley Runnels jr.** (1945–2015), bedre kjent som **Dusty Rhodes**, også kjent som «**The American Dream**», var en amerikansk fribryter. Han var best kjent i National Wrestling Alliance, World Championship Wrestling og World Wrestling Federation (World Westling Entertainment). Dusty Rhodes var godt kjent for sine feider med Ric Flair da han var i NWA/WCW, og var tre ganger verdensmester i dette forbundet.

Etter sin aktive karriere jobbet Rhodes for WWE som trener og agent. Han ble valgt inn i WWE Hall of Fame 2007. To av hans sønner er også fribrytere: Dustin Rhodes (bedre kjent under ringnavnet Goldust), og Cody Rhodes.

## Referanser


## Eksterne lenker
*
Hvit resept

**Hvit resept** er resepter hvor pasienten selv må dekke utgiftene til selve medisinene, men det finnes forskjellige bidragsordninger slik at pasienten kan få refundert deler av eller hele beløpet.

Resepten skrives ut av lege, tannlege eller dyrlege.

Det er flere formalkrav om hvilke elementer av informasjon resepten må inneholde. De siste årene er påføring helsepersonellets ID-nummer det siste nye kravet for hvite resepter. 

Andre former for resepter er:
* Blå resept for midler som gir refusjon av store deler av utgiftene fra Helfo.
* A-resepter er spesielt utformede resepter for narkotiske midler.
* Registreringsfritak. Dette er et A-4 skjema med mange flere opplysninger enn på en vanlig resept. Den brukes for midler som ikke har vanlig godkjenning for bruk i Norge. Legen som skriver ut medisinen påtar seg et større ansvar for forskrivningen enn ved et vanlig registrert legemiddel.
* telefaksresept er en resept som er gyldig for sending på telefaks fra legen til apoteket.
* Telefonresept er når legen ringer apoteket og dikterer teksten i resepten. Dette var vanlig for mange år siden før telefaks ble vanlig på apotek og legekontor.
* Helsenettresept er når resepten er elektronisk overført fra legen til apoteket med kommunikasjonsstandardene og signaturprosedyren som er vanlig i det norske helsenettet.
Serbias herrelandslag i fotball

**Serbias herrelandslag i fotball** er Serbias landslag i fotball for herrer. Dette laget ble regnet som Jugoslavia frem til februar 2003, og som  frem til juni 2006. Montenegro ble et eget fotballag omtrent på samme tid som Montenegro ble en egen stat.

## Nåværende tropp
Oppdatert 4. juni 2024.
Serbias tropp til EM i fotball 2024 fra 14. juni til 14. juli 2024.

### Andre spillere
Spillere som har vært med i landslagstroppen de siste 12 månedene.

## Referanser


## Eksterne lenker
* 
* Serbias herrelandslag i fotball
Blå resept

**Blå resept** er en ordning hvor folketrygden yter stønad til dekning av utgifter til viktige legemidler og medisinsk utstyr og forbruksmateriell.

For 2026 betaler pasienten en egenandel på 60%, men ikke mer enn 400,- kroner per utlevering av et kvantum som tilsvarer tre måneders forbruk. Egenandelen du betaler for legemidler eller forbruksmateriell på blå resept er med på oppsparingen til frikort for helsetjenster.

Egenandelen gjelder for trinnprisen til det aktuelle virkemiddelet på markedet og fastsettes av HELFO. På apoteket vil man i de tilfellene der dette er aktuelt, bli forespurt om generisk bytte. Dersom du takker nei til generisk bytte, og dette legemiddelet har en høyere utsalgspris, vil du måtte betale et mellomlegg i tillegg til vanlig egenandel. Mellomlegget er ikke med på oppsparingen til frikort.

Pasienter som er fritatt for betaling av egenandel er blant annet barn under 16 år, minstepensjonister og pasienter som har nådd egenandelstaket og oppnådd frikort.

Direktoratet for medisinske produkter (DMP) har ansvar for fastsettingen av hvilke legemidler som skal dekkes på forhåndsgodkjent refusjon (§2), og HELFO vurderer refusjon av legemidler etter individuell søknad (§3) på legemidler, forbruksmateriell eller andre produkt som ikke er forhåndsgodkjent under §2.  

## Referanser


## Eksterne lenker
*  Preparatlisten, legemidler som refunderes
*  Helsenorges informasjonsside om blå resept
Symfoni nr. 1

Flere symfonier har fått navnet **Symfoni nr. 1**

*Symfoni nr. 1 av Gustav Mahler
*Symfoni nr. 1 av Sergej Prokofjev
Skotterud

**Skotterud** er et tettsted og administrasjonssenteret i Eidskog kommune i Innlandet. Tettstedet har  innbyggere per 1. januar . Skotterud har barneskole, ungdomsskole, barnehage, bibliotek, legesenter og alders- og sykehjem. Tidligere var det også et stoppested på jernbanestrekningen Grensebanen.

## Finnskogen
Skogområdet rundt Skotterud og Magnor betegnes som Finnskogens sørligste del.

## Personer fra Skotterud
Politiker og NHO-topp Anne Margrethe Lund er oppvokst på Skotterud.

## Bildegalleri

Fil:Ronning Treskifabrikk.jpg|Rønning treskifabrikk på Skotterud er Norges eneste gjenværende treskifabrikk.
Fil:Magelsengården Skotterud.jpg|Magelsengården i Skotterud sentrum
Fil:Skotterud stasjon.jpg|Skotterud stasjon på Grensebanen


## Referanser


## Litteratur
*
Trillemarka-Rollagsfjell naturreservat

**Trillemarka-Rollagsfjell naturreservat** utgjør hele  og er et naturreservat i Buskerud fylke, der det inngår i kommunene Sigdal, Rollag, og Nore og Uvdal. Det nye, større naturreservatet ble fastsatt ved kgl.res. av 5. desember 2008, utvidet 6. desember 2024. Erik Solheim uttalte at området skal forvaltes av kommunene og det skal opprettes en politistilling.

Naturreservatet ble først opprettet som *Trillemarka naturreservat* den 13. desember 2002 og utgjorde da , og var da det største sammenhengende naturskogsområdet i hele Sør-Norge. Den 8. januar 2008 vedtok imidlertid daværende regjering å opprette *Trillemarka-Rollagsfjell naturreservat*, gjennom å utvide det eksisterende naturreservat til hele . Det tidligere *Heimseteråsen naturreservat*, som utgjorde , ble i den anledning også inkludert det nye naturreservat, som siden har blitt utvidet flere ganger.

Naturreservatet preges av urskognære miljøer og store forekomster av rødlistearter. Ved Gamlevolltjønnan i Rollag står den såkalte Minneskleivgrana, som har blitt årringdatert til år 1524 og regnes som Norges eldste levende grantre. Grana ble oppdaget av to forskere, Jørund Rolstad og Ken Olaf Storaunet, fra Skogforsk den 17. juli i 2003. Og det står flere gamle kjempegrantrær der, som *Bustegrana* (datert til 1548) og *Veslehovde* (datert til 1597). I tillegg finnes *Dyrenatten-grana* (datert til 1531) og *Grensegrana* (datert til 1590) ved Dyrenattane i Sigdal, tett på kommunegrensen mot Rollag.

I forbindelse med den store utvidelsen i 2008 fikk grunneierne 100 millioner kroner i kompensasjon for vernet.

Et populært turmål på grensen inn mot naturreservat er madonnastatuen, «Madonna med barnet». En stor skulptur av lys granitt plassert på toppen av Bjønneskortenatten i Eggedals vestfjell, . Turen opp fra parkeringsplassen ved Utvollane tar cirka én time, men er kun 3,1&nbsp;km hver vei. Den stiger imidlertid 326 høydemeter. Sherpaer fra Nepal steinsatte stien opp dit i perioden 2016–2019.

## Fotnoter

## Referanser




## Eksterne lenker
* 
* Informasjonsside om Trillemarka-Rollagsjell
* Historien om Madonnastatuen (tre deler) – Visit Sigdal
* Madonnastatuen – UT.no
L’Est Républicain

***L'Est Républicain*** er en fransk regionavis som utgis i Nancy (Meurthe-et-Moselle). Avisens leserekrets hører hovedsakelig til i Lorraine og Franche-Comté, og den har et opplag på 206&nbsp;970 (2003). Avisen ble grunnlagt i 1889

## Referanser


## Eksterne lenker
* L'Est Républicain – avisens hjemmeside
Kleppestø senter

**Kleppestø Senter** er et kjøpesenter lokalisert i Kleppestø sentrum på Askøy ved Bergen. Senteret har et utvalg butikker i en rekke forskjellige bransjer.  Det er i dag ca 40 butikker og virksomheter. I senterets andreetasje ligger en rekke kommunale foretak. Adresse er Gamle Kleppestøvegen 2, 5300 Kleppestø.

Senteret åpnet 9. september 1976 under navnet *Kleppestø Torg* med 11 butikker og  kvadratmeter. Ganske snart ble det bestemt at senteret skulle bygges ut, og i 1986 kom det til 16 nye butikker på 1000 nye kvadratmeter. I 1997 ble senteret utvidet med  kvadratmeter da senteret ble slått sammen med Møbelhuset Aureka.

Senteret var et av de største som ble bygget på Askøy på 1970-tallet. Det inneholdt fra starten av forretninger i en rekke bransjer som tidligere ikke hadde vært representert på Askøy.

## Litteratur
* Fossen, Anders Bjarne; *Askøys historie bind 3, Vår egen tid* s. 266-267 ISBN 82-994105-3-3

## Eksterne lenker
*
Libris

**Libris** kan også henvise til:

* Libris &ndash; det latinske ordet for bok.
* Libris (bokhandel) &ndash; en norsk bokhandlerkjede
* LIBRIS &ndash; et svensk katalogsystem for biblioteker

## Se også
*Ex libris
*Ex libris (andre betydninger)
Langvassbukt kirke

**Langvassbukt kirke** (tidligere **Langvassbukt kapell**) ligger i Langvassbukta i Kvæfjord kommune i Troms fylke. Kapellet er ei langkirke i tre, bygd i 1981. Det tidligere kapellet fikk fra 13. august 2020 status som kirke.

## Referanser


## Litteratur
* 
* 

## Eksterne lenker
*
Jernia

**Jernia** er en norsk jernvarehandelkjede som ble grunnlagt av initiativtakeren Ola Brath i 1951. Firmaet gikk den første tiden under navnet A/L Jernvarekjøp, men etter fusjonen med K.E.Larsson i 1954 tok firmaet dette navnet med seg videre frem til 1966, hvor navnet Jernia ble dannet. I 1968 ble navnet Jernia endret til Jernia Norsk A/S, for så i 1983 å få dagens navn, Jernia AS.  

Jernia innfusjonerte firmaet Samkolør i 1994 og startet da med utstrakt distribusjon av maling til sine medlemmer. Jernia har (2025) over 130 butikker. I 2013 solgte Jernia kjeden ProffPartner, som betjener det industrielle markedet i Norge, til Ahlsell.

I Norge er ca. 70 av  Jerniakjedens butikker eiet av Jernias datterselskap Jernia Detalj AS, de andre er lokaleide butikker. Hovedkontoret ligger på Sofiemyr utenfor Oslo.

I 2005 kjøpte Stein Erik Hagen, gjennom investeringsselskapet sitt Canica AS, hele Jerniakjeden.

## Referanser


## Eksterne lenker
* 
*
Steve Bloomer

**Stephen «Steve» Bloomer** (født 20. januar 1874 i Cradley i Worcestershire i England, død 16. april 1938 i Derby i Derbyshire i England) var en engelsk landslagsspiller i fotball som spilte for tre engelske klubber.  

Bloomer spilte 23 landskamper for .

## Karriere som fotballspiller

### Landslagskarriere for England

### Klubblag

## Meritter
### Som spiller
* Spilte 23 landskamper for England i årene 1895 til 1907.
* Scoret 28 mål for England i årene 1895 til 1907.
* Nummer 9 på listen over de som har scoret flest landslagsmål for England.
* Er en av fire engelske landslagsspillere som har scort fem mål i en landskamp (mot Wales 16. mars 1896).
* Nummer 3 på listen over de som har scoret flest ligamål i Englands øverste divisjon.
* Var toppscorer i 1. divisjon fem ganger (1896, 1897, 1899, 1901 og 1904).
* Var tapende finalist i FA-cupfinalen med Derby County i 1897/1898 sesongen.
* Var tapende finalist i FA-cupfinalen med Derby County i 1898/1899 sesongen.
* Ble vinner av 2. divisjon, som kaptein, sammen med Derby County i 1911/12 sesongen.
* Har klubbrekorden med seks mål i en ligakamp for Derby County den 21. januar 1899.
* Har klubbrekorden med 16 hattrick i Derby County.
* Er den eldste som har laget hattrick i Derby County (38 år og 261 dager).
* Nummer 1 på listen over de som har scoret flest klubbmål for Derby County.
* Nummer 1 på listen over de som har scoret flest ligamål for Derby County.
* Nummer 4 på listen over de som har spilt flest klubbkamper for Derby County.
* Nummer 4 på listen over de som har spilt flest ligakamper for Derby County.
* Var ligatoppscorer for Derby County i 15 sesonger (13 på rad).
* Var klubbtoppscorer for Derby County i 14 sesonger (12 på rad).

## Kilder
* Seddon, Peter (1999): *Steve Bloomer-The Story of Football's First Superstar.*  Breedon Books Publishing, Derby. ISBN 1-85983-146-X
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4
* Rollin, Jack (1998): *ROTHMANS BOOK OF FOOTBALL RECORDS*.  Headline Book Publishing, London. ISBN 0-7472-1954-0
* Mortimer, Gerald (2006): *DERBY COUNTY The Complete Record*.  Breedon Books Publishing, Derby. ISBN 1-85983-517-1
Tilbords

**Tilbords** er en norsk butikkjede som selger porselen, glass, kjøkkenutstyr og interiørprodukter. Kjeden har butikker over hele landet, mens hovedkontoret ligger i Sandnes. Tilbords er et franchise-konsept. Merkekonseptet Tilbords har røtter tilbake i 1845 da den tradisjonsrike familiebedriften Peter M. Kolderup ble etablert. Tilbords-kjeden ble etablert i 1976, med hovedkontor i Bergen. I 2008 overtok Nordic Interior Group som eiere av butikkjeden. I 2009 ble eierskapet overført til Hercules Private Equity Fund II. I 2017 ble kjeden kjøpt opp av eierne av Kitch'n, for så å bli slått konkurs i februar 2018. Kitch'n-eierne kjøpte deretter opp konkursboet og reorganiserte driften av kjeden gjennom å legge ned ulønnsome butikker og flytte kontorer og grossistlager.

## Referanser


## Eksterne lenker
*
Junior Ryder Cup

**Junior Ryder Cup** er en golfturnering som finner sted hvert annet år mellom lag fra Europa og USA. Turneringen er basert på herrenes Ryder Cup og administreres av PGA of America og PGA European Tour. Lagene består av seks gutter og seks jenter. Amerikanerne må være under 16 år på turneringens siste dag, mens europeerne må være under 16 år på 1. januar i turneringsåret. Dette gir Europa en potensiell aldersfordel på åtte måneder.

Junior Ryder Cup spilles over to dager og det spilles både fourball- og foursome-matcher, i tillegg til singlematcher. Den første dagen er det tre matcher for gutter og tre for jenter, samt seks blandede matcher.  På turneringens andre dag er det 12 singlematcher.

## Resultater

## Eksterne lenker
*
Loddetinn

**Loddetinn** er en legering av metaller med lavt smeltepunkt, først og fremst tinn, bly og sølv. Loddetinn brukes ved lodding, og smelter ved under 350 grader celsius.

Loddetinn inneholder et skikt av flussmiddel som gir bedre «heft». Flussmiddelet forsvinner ved lodding, og er helt nødvendig for at man skal få en god lodding. Flussmiddelet er årsaken til «lodderøyken» som kommer ved oppvarming av loddetinnet.

Et nytt direktiv med navnet RoHS sier at det i alle nye elektroniske produkter skal brukes «blyfritt loddetinn». Det er dog mange unntak, som f.eks. produkter som blir brukt i medisinsk sammenheng. Direktivet trådte i kraft 1. juli 2006.

Det skilles mellom bløtlodding og slaglodding på den ene, og hardlodding på den andre siden.
For kobber- og blikkenslageren er bløtlodding mest brukt. Det gjøres med varm loddebolt og loddetinn.

Loddetinn består som regel av 50% tinn og 50% bly. Dette gir en smeltetemperatur på 200 grader. Loddebolt av kobber leder bedre varme og er hardere og mer syrebestandig.

### Smeltetemperatur
* 25% tinn 75% bly = 257 grader C
* 30%  tinn   70%   bly = 250 grader C
* 33%  tinn   67%   bly = 240 grader C
* 40%  tinn   60%   bly = 230 grader C
* 50%  tinn   50%   bly = 200 grader C
* 60%  tinn   40%   bly = 185 grader C
* 98%  tinn   2%    bly = 220 grader C

### RoHS blyfri loddetin

En vanlig blanding er 99% tinn, kobber 0,7%, og 0,3% sølv. 
Dette smelter og renner uten store problemer ved 275 grader.

### Lodde- og flussmiddel
Vanligvis er det tilstrekkelig med saltsyre og loddevann til rengjøring og fjerning av oksidhinner. Loddevann lages ved at man heller saltsyre opp i et lite kar, gjerne av bly.

Prosessen utvikler mye røyk og hydrogen. Ved tilstrekkelige høy konsentrasjon av hydrogen i luften vil man få knallgass, som kan være eksplosivt.

## Se også
* Grytemetall
Bjerkvik kirke

**Bjerkvik kirke** er ei kirke i Bjerkvik i Narvik kommune i Nordland. Kirka er ei langkirke i betong og tegl med 320 sitteplasser. Byggestart i 1952, den ble vigslet den 14. august 1955 av biskop Wollert Krohn-Hansen. Arkitekter for kirken var Arnstein Arneberg og Per Solemslie. Alterbildet i kirka er malt av Axel Revold.

Den første kirken i Bjerkvik gikk tapt  natten mellom 12. og 13. mai 1940, da Bjerkvik ble skutt i brann av den allierte flåte. Bygget var delt i skole og kapell, der nederste del mot Herjangsfjorden var skole og delen opp mot Storfjellet var kapell. Derfor fikk bygget navnet: Bjerkvik skole og kapell eller Bjerkvik skolekapell. Skolekapellet ble vigslet 19. oktober i 1914 av prost Jac Andersen, det som finnes igjen etter skolekapellet er klokkekolben og lokket til oblatesken på alteret.

## Referanser


## Eksterne lenker
* Arkitekturguide: Bjerkvik kirke
* 
*
The Essential Iron Maiden

***The Essential Iron Maiden*** er det britiske heavy metal-bandet Iron Maidens fjerde samlealbum, som ble utgitt 5. juli 2005. Albumet ble utgitt utelukkende i Nord-Amerika for å fange opp nye lyttere til bandet. I Europa slapp man i stedet en oppdatert versjon av *[[Edward the Great#Utgivelse fra 2005|Edward the Great]]* på samme tidspunkt.

## Sporliste
### Disk 1
# «Paschendale» (Harris/Smith) – 8:26
# «Rainmaker» (Dickinson/Harris/Murray) – 3:48
# «The Wicker Man» (Dickinson/Harris/Smith) – 4:35
# «Brave New World» (Dickinson/Harris/Murray) – 6:18
# «Futureal» (Bayley/Harris) – 2:56
# «The Clansman» (Harris) – 8:59
# «Sign of the Cross» (Harris) – 11:16
# «Man on the Edge» (Bayley/Gers) – 4:11
# «Be Quick or Be Dead» (Dickinson/Gers) – 3:23
# «Fear of the Dark» (live) (Harris) – 7:52
# «Holy Smoke» (Dickinson/Harris) – 3:47
# «Bring Your Daughter... To the Slaughter» (Dickinson) – 4:43
# «The Clairvoyant» (Harris) – 4:26

### Disk 2
# «The Evil That Men Do» (Dickinson/Harris/Smith) – 4:34
# «Wasted Years» (Smith) – 5:06
# «Heaven Can Wait» (Harris) – 7:20
# «2 Minutes to Midnight» (Dickinson/Smith) – 6:00
# «Aces High» (Harris) – 4:29
# «Flight of Icarus» (Dickinson/Smith) – 3:51
# «The Trooper» (Harris) – 4:12
# «The Number of the Beast» (Harris) – 4:52
# «Run to the Hills» (Harris) – 3:54
# «Wrathchild» (Harris) – 2:55
# «Killers» (Di'Anno/Harris) – 5:01
# «Iron Maiden» (Harris) – 7:06
# «Running Free» (live) (Di'Anno/Harris) – 8:43
# «Iron Maiden» (live) (Harris) – 4:49

## Personell
* Paul Di'Anno – vokal
* Bruce Dickinson – vokal
* Blaze Bayley – vokal
* Steve Harris – bass, produsent
* Dave Murray – gitar
* Dennis Stratton – gitar
* Adrian Smith – gitar
* Janick Gers – gitar
* Clive Burr – trommer
* Nicko McBrain – trommer

## Eksterne lenker
* 

__NOTOC__
Eidsivating lagmannsrett

**Eidsivating lagmannsrett** har sete på Hamar og er en av Norges seks lagmannsretter. Dens jurisdiksjon omfatter alle kommuner i Innlandet og Østfold, samt Akershus øst for Oslo med unntak av kommunene Lunner og Jevnaker som hører til Borgarting lagmannsrett. Tidligere omfattet Eidsivating også Oslo og Buskerud, men lagdømmet ble delt fra 1. august 1995 da det ble etablert en ny lagmannsrett på Hamar. Siden dens geografiske område omfattet det gamle Eidsivatinget, overtok denne domstolen navnet, mens lagmannsretten i Oslo fikk navnet Borgarting.

Eidsivating lagmannsrett har hovedsete i tinghuset på Hamar. I tillegg er Lillehammer, Gjøvik, Eidsvoll og Sundet rettssteder. Lagmannsretten har 20 faste dommerstillinger. Den ledes av en førstelagmann (for tiden Nina Sollie) og har i tillegg to lagmenn, 15 lagdommere, og to jordskiftelagdommere. Videre er det en administrasjonssjef, en jordskifteutreder og ni saksbehandlere. Lagmannsretten er ikke delt i avdelinger slik som de største lagmannsrettene.

## Historie
Historisk var Eidsivating lagting for befolkningen rundt Mjøsa, og hadde opprinnelig sete på Åker i Vang. Senere, på Olav den helliges tid, ble lagtinget flyttet til Eidsvoll. Den gang omfattet lagtinget Hedmark, Hadeland og Romerike, og det var først senere at Østerdalen og Gudbrandsdalen ble omfattet.

## Dommere pr 1. februar 2023

## Tidligere dommere

## Referanser


## Eksterne lenker
*  Domstol.no Eidsivating lagmansrett
*
Scott Verplank

**Scott Rachal Verplank** (født 9. juli 1964) er en amerikansk golfspiller, født i Dallas i Texas. Mens han studerte ved Oklahoma delstatsuniversitet vant han Western Open og ble dermed den første amatøren til å vinne en turnering på PGA-touren siden Doug Sanders vant Canadian Open i 1956. Som student vant han også US Amateur Championship i 1984 og den individuelle collegegolftittelen i National Collegiate Athletic Association i 1986.

Verplank graduerte og ble profesjonell golfspiller i 1986. Med fire turneringsseire har han gjort en solid karriere på PGA-touren. Han lider av diabetes og ble i 2002 tildelt Ben Hogan Award, en utmerkelse som deles ut av foreningen for amerikanske golfskribenter til en person som har fortsatt å være aktiv innen golf til tross for et fysisk handicap eller alvorlig sykdom. Verplank har vært blant de 20 beste på verdensrankingen i golf.

## Meritter
### Seire på PGA-touren
* 2001: Bell Canadian Open
* 2000: Reno–Tahoe Open  
* 1988: Buick Open  
* 1985: Western Open (som amatør)

### Deltagelse i lagturneringer
* Ryder Cup: 2002, 2006 
* The Presidents Cup: 2005
* WGC–World Cup: 1998 (individuell seier), 2004
* Walker Cup: 1985 

## Eksterne lenker
*
Fredskapellet i Narvik

**Fredskapellet** i Narvik er ei langkirke i jernbetong og tegl med 266 sitteplasser. Det ble innviet den 14. desember 1957. Arkitekt for kapellet var Jan Inge Hovig. Altertavla i kapellet er malt av Axel Revold. Kapellet brukes som gravkapell for alle trossamfunn.

Hovedkirkegården i Narvik ligger ved Fredskapellet. Et tidligere kapell på stedet der Fredskapellet står nå, ble ødelagt under krigshandlingene i 1940. Kirkegården ved Fredskapellet har et stort antall krigsgraver. 

Kirka ligger mellom E6 og jernbanelinja ved Ofotbanen, og er i nærheten av Narvik jernbanestasjon. 

## Bildegalleri

Fil:Fredskapellet alter.JPG|Alteret i Fredskapellet i Narvik. Altertavlen er malt av Axel Revold


## Eksterne lenker
* Narvik kommunes side om Fredskapellet
*
Tropisk

**Tropisk** kan vise til det som tilhører eller angår Tropene, for eksempel:

*Tropisk klima
*Tropisk løvfellende skog
*Tropisk orkan
*Tropisk regnskog
*Tropisk storm
*Tropisk syklon
Åsnes Finnskog kirke

**Åsnes Finnskog kirke** er en langkirke fra 1861 i Åsnes kommune, Innlandet fylke.

Byggverket er i tømmer og har 250 plasser. Senere er bygget panelt. Den ligger idyllisk til ved bredden av Vermundsjøen.

## Historie
Kirken ble utvidet i 1911. Orgelet er mekanisk, bygd i Danmark og delvis ombygd i 1979. Kirken har en kirkeklokke støpt hos O. Olsen & Søn i 1902. Like ved kirkeporten står det en bautastein med teksten: Carl Axel Gottlund, Finnskogens Apostel, utpekte dette stedet som kirketomt i året 1821. Litt lengre nede på steinen står det: Gitt av Oleane og K. Hanssen 1950.

## Altertavla i Åsnes Finnskog kirke
Altertavla i Åsnes Finnskog kirke er en kopi etter Adolph Tidemands bilde «Jesu Oppstandelse», utført av Ragnvald Hjerlow.

## Referanser


## Eksterne lenker
* 
* Kirker i Åsnes kommune
*
Aspestien (Oslo)

**Aspestien** (1, 2-4C) er en vei i Oslo i øvre del av Ekebergskrenten i bydel Nordstrand. Veien starter i Brannfjellveien og går opp- og nordover til Røhrts vei. Første del av veien opp til Eikeveien er gangvei. Med trapp fra Brannfjellveien til Ekebergstien dannes en sammenhengende gangveiforbindelse mellom Røhrts vei og Valhallveien. Veien fikk sitt navn i 1926 etter aspetreet.

## Referanser


## Galleri
New Englands konfødererte kolonier

**New Englands Forente Kolonier**, best kjent som *New Englands konfødererte kolonier*, var en politisk og militær allianse mellom de britiske koloniene Massachusetts, Plymouth, Connecticut, og New Haven. Konføderasjonen ble etablert i 1643 hovedsakelig for å forene koloniene imot de indianske stemmene i Nordøst-Amerika. Konføderasjonen ble oppløst i 1684 etter at Massachusetts nektet å støtte en krig imot Nederland. Konføderasjonen som var forent på grunnlag av forsvar hadde flere store fiender enn indianerne og Nederland, nemlig Frankrike. Alle koloniene i konføderasjonen hadde to stemmer, uansett folketall.

## Se også
* New England
* Massachusetts
* Plymouth
* Connecticut
* New Haven
* Konføderasjon
Zulu (språk)

**Zulu** (zulu **) er et bantuspråk som snakkes av rundt 9&nbsp;millioner zuluer, hvorav de fleste bor i Sør-Afrika. Zulu har vært ett av Sør-Afrikas offisielle språk siden slutten av apartheid i 1994.

Zulu er et agglutinerende språk. Sammen med xhosa, swati og ndebele danner det gruppa nguni-språk. Som bantuspråk tilhører disse språkene familien niger-kongo-språk. Et spesielt kjennetegn ved zulu og xhosa er bruken av klikk-konsonanter. Zulu har tre klikk-konsonanter:
*  &ndash; dental klikk
*  &ndash; alveolar klikk
*  &ndash; lateral klikk

## Historie
Zuluene kom til Sør-Afrika rundt det fjortende århundre. I likhet med xhosaene, som hadde innvandra under tidligere bølger av bantuekspansjonen, tok zulu opp mange lyder fra sanenes og khoikhoienes språk. Dette ha ført til at man har klikk-konsonanter i zulu og xhosa, til tross for at mange av khoisanspråkene er døde.

Som alle andre sørafrikanske språk var zulu kun talespråk fram til de kom i kontakt med europeiske misjonærer. Den første grammatikken over zulu ble utgitt i Norge i 1850 av den norske misjonæren Hans Schreuder. Det første dokumentet skrevet på zulu var en bibeloversettelse fra 1883. I 1901 oppretta John Dube, en zulu fra Natal, Ohlange Institute, den første innfødte utdanningsinstitusjonen i Sør-Afrika. Han var også forfatteren av *Insila kaShaka*, den første romanen skrevet på zulu. En annen banebrytende zuluforfatter var Reginald Dhlomo, som skrev flere historiske romaner om det 19. århundrets ledere av zulunasjonen: *U-Dingane* (1930), *U-Shaka* (1937), *U-Mpande* (1938), *U-Cetshwayo* (1952) og *U-Dinizulu* (1968). Andre viktige bidragsytere til zululitteraturen er Benedict Wallet Vilakazi og Oswald Mbuyiseni Mtshali.

Skriftspråket til zulu ble regulert av KwaZulu-Natals Zulu Language Board, men dette er nå erstatta av Pan South African Language Board, som fremmer bruken av alle Sør-Afrikas elleve offisielle språk.

## Lydlære
### Vokaler

## Referanser
Eikeveien (Oslo)

:::*Se [[Eikeveien|pekerside]] for andre forekomster av Eikeveien.*

**Eikeveien** (1-9, 2-14) er en vei i Oslo på Ekeberg i bydel Nordstrand. Veien starter i Aspestien over Røhrts vei og går til Stamhusveien. Veien fikk sitt navn i 1926.

Flere av eiendommene med adkomst til Eikeveien har adresse til Stamhusveien eller Røhrts vei.

## Referanser
Marina del Rey

**Marina del Rey** er et byområde i Los Angeles County i California. Det er et kommunefritt område, og ligger ved kysten av Stillehavet, rundt 25&nbsp;km sørvest for sentrum av Los Angeles, og 5&nbsp;km sørøst for Santa Monica. Det hadde i 2000 et innbyggertall på  og et areal på 3,8&nbsp;km².

Området er på alle sider omgitt av byen Los Angeles. Marina del Reys dominerende trekk er en av USAs største småbåthavner, med en samlet kapasitet på  båter. Selve marinaen er omgitt av høyhus med leiligheter, hoteller, butikker og restauranter.

I Marina del Rey ligger også USCs Information Sciences Institute og ICANN, som regulerer internetts systemer for adresser og domenenavn.

Motorveien *Marina Freeway* (State Route 90), knytter Marina del Rey direkte til *Interstate 405* og Los Angeles-områdets omfattende motorveinett.

## Eksterne lenker
*  Marina del Rey Convention & Visitors Bureau
Adamsonstatuetten

**Adamsonstatuetten** (på svensk *Adamsonstatyetten*), også kalt **Adamsonprisen**, er Sveriges første tegneseriepris, og har siden 1965 blitt delt ut av Svenska Serieakademin til serieskapere (ikke nødvendigvis aktive) som har utmerket seg på en spesiell måte. Prisen deles som regel ut til én svensk og én ikke-svensk serieskaper og forestiller Oscar Jacobssons klassiske seriefigur Adamson, og skjæres hvert år ut i tre av Urban Gunnarsson.

I enkelte tilfeller har en «Gull-Adamson» blitt delt ut til personer som har utmerket seg på en «eksepsjonell måte», og siden 1979 har Svenska Serieakademin i tillegg delt ut årlige spesialdiplomer til serieforfattere, journalister, redaktører, tegnere, forfattere og oversettere.

## Vinnere

## Vinnere av «Gull-Adamson»

* 1986 – Lee Falk
* 1988 – Mort Walker
* 1990 – Carl Barks
* 1992 – Stan Lee
* 1997 – Marten Toonder
* 1998 – Will Eisner

## Vinnere av diplom

* 1979 – Janne Lundström, Bertil Falk, Ulf Granberg, Kjell Ekeberg, Karin och Allan B. Janzon og Olle Petrini
* 1980 – Daniel von Sydow, Alf Thorsjö, Biggan Lundborg og Ingrid Emond
* 1981 – Magnus Knutsson, Ulf Jansson, Jan-Erik Höglund og Allan Kilander
* 1982 – *Ingen diplomer ble utdelt*
* 1983 – Ingemar Unge, Marika Sjöstrand og Brita Gröndahl
* 1984 – *Ingen diplomer ble utdelt*
* 1985 – Stephan Linnér, Gunilla Wall, Hans Lindahl og Gunnar Persson
* 1986 – Nisse Larsson, Rolf Classon og Cecilia Torudd
* 1987 – Johan Wopenka, Ann Schwenke og Lars Adelskogh
* 1988 – Anne Thorsell, Leif Almqvist
* 1989 – Inger Edelfeldt, Lisbeth Notini og Lena Furberg
* 1990 – Anders Hammarkvist, Horst Schröder og Krister Petersson
* 1991 – Charlie Christensen, Arne Höök og Jonas Darnell
* 1992 – Ahto Uisk
* 1993 – *Ingen diplomer ble utdelt*
* 1994 – Marie Zachariasson og Henrik Nilsson
* 1995 – Olof Siverbo, Daniel Ahlgren, Tina Stuve og Peter Sparring
* 1996 – Johan Andreasson, Stefan Diös, Måns Gahrton og Johan Unenge
* 1997 – Christer Follin og Per AJ Andersson 
* 1998 – Daniel Atterbom
* 1999 – Mikael Burman og Mats Gellerfelt
* 2000 – Jan Magnusson og Fredrik Strömberg
* 2001 – Joakim Lindengren, David Nessle og Martin Kristenson
* 2002 – Ingemar Bengtsson
* 2003 – Peter Sparring, Peter Nilsson og Kjell Alinge
* 2004 – Mårten Blomkvist
* 2005 – Thomas Storn og Johan Wanloo

## Referanser
Hotel Adlon

**Hotel Adlon** (Hotel Adlon Kempinski Berlin) er et av Tysklands mest kjente luksushotell. Det har adresse Unter den Linden 77 og ligger ved Pariser Platz i Berlin, ikke langt fra Brandenburger Tor.

Hotel Adlon stod opprinnelig ferdig i 1907 og etablerte seg i de følgende årene som et av Berlins store hotell med mange celebre gjester.

Hotellet kom nesten uskadd gjennom 2. verdenskrig. Det ble gjort om til sykehus i april 1945. Natt til 3. mai brant det imidlertid ned og ble nesten fullstendig ødelagt.

Et hotell og senere hybelhus ble innredet i en gjenstående fløy av myndighetene i DDR. Det ble revet i 1984.

Etter gjenforeningen av Tyskland har hotellkjeden Kempinski bygget nytt hotell på det samme stedet. Hotellet er bygd i historiserende stil. Det ble åpnet 23. august 1997 og tar opp tradisjonene fra det første Adlon.

Opprinnelig hadde hotellet den prominente adressen Unter den Linden 1, men myndighetene i DDR snudde nummereringen langs gata etter byggingen av muren, og denne har blitt stående også etter gjenforeningen.


Bilde:Adlon Hotel Berlin Germany - 01.jpg|Hotel Adlon ved Pariser Platz. Til høyre Akademie der Künste. 
File:Adlon-im-bau.jpg|Adlon 1995


## Eksterne lenker
* 
* Hotel Adlon